钦定古今图书集成/明伦汇编/人事典/第093卷 > 梁
## 钦定古今图书集成/明伦汇编/人事典/第093卷 > 梁

### 高祖天监十一年诏瘗战亡者

按《梁书高祖本纪》，十一年“四月戊子，诏曰：‘去岁胊山，
大歼丑类，宜为京观，用旌武功。但伐罪吊民，皇王盛
轨，掩骼埋胔，仁者用心。其下青州，悉使收藏’。”

天监十二年二月，诏“远近收瘗暴骸。”

按《梁书高祖本纪》，“十二年二月丙寅，诏曰：‘掩骼埋胔，
义重《周经》，槥椟有加，事美汉策。朕向喁载怀，每勤造
次，收藏之命，亟下哀矜。而㝢县遐深，遵奉未洽，髐然
路隅，往往而有。言愍沈枯，弥劳伤恻。可明下远近，各
巡境界，若委骸不葬，或蒢衣莫改，即就收敛，量给棺
具。庶夜哭之魂斯慰，霑霜之骨有归’。”

### 敬帝太平元年遣瘗战亡军士

按《梁书敬帝本纪》：“元年六月戊午，大赦天下，军士身
殒战场，悉遣敛祭，其无家属，即为瘗埋。”